Sokkie saam met Afrikaanse kunstenaars | Maroela Media
Die Super Sokkie vind plaas op 30 Januarie. Foto: Verskaf
Die Grand Arena by GrandWest Casino in Kaapstad gaan op 30 Januarie in ŉ sokkie-wonderland omskep word. As jy daarvan hou om te skoffel op Afrikaanse musiek van dié gewilde kunstenaars, is dít die plek om te wees.
Sandra Campbell, organiseerder van die sokkie, sê daar word beplan om ŉ wêreldrekord op te stel vir die meeste mense wat tegelykertyd sokkie. “Ons beplan ook om die grootste sokkiedansvloer in Suid-Afrika te hê,” het sy gesê.
Al die stoele in die Grand Arena gaan uitgedra word om te verseker dat die sokkiedansvloer gróót kan wees.
Die energieke Bok Radio DJ’s gaan ook by die sokkie bywoon en sorg vir groot pret. Liedjies soos “Kaptein”, “Skarumba”, “Rooi rok bokkie”, “Dans op die tafels”, “Bietjie bietjie lam” en “Lepellê” gaan die dansvloer vir vier ure aan die brand hou.
Kontak ook Sandra Campbell per e-pos by [email protected] vir meer inligting.
Fiëstas: Regstreekse uitsending van prysaand
Piekniek en ballet onder die sterre met Night & Day